Ferxunde
Ferxunde Melıkzade (فرخنده ملک زاده) namê keyneka ke tarixê Adare 15, 2015 de suka Kabili de terefê merduman ra kışiyaya, linç biya. Ferxunde, Camiya Şa du Şemşıra ver de be ju mıle werênayış kerdo, dıma werênayışi tayê merduman aye sero iftıra eşta, u inan vato ke Ferxunde Qurane vêşna. Merdumi be psikolociya naxıran aver şiyê u a linç kerda. Cayo ke tede Ferxunde qetl biya, polisi zi ameyi ema inan çiyê nêkerdo, ê teyna vındertê u pawıtê.

Ferxunde, mekteb de İslami sero musaya. Efğanıstan de çiyê ke raşt niyê u batılê zaf biyê zey turbeyan rê şiyayış, çer u çaput u musqa vıraştene. Verê camiye de ju mıley musqa vıraşta u Ferxunde ey rê vato ke musqavıraştış din miyan de çıniya. Dıme, mıle baciya u aye rê iftıra eşta ke Ferxunde Qurane vêşna. Merdumi Ferxunde uca de linç kerdo, aye sero zopa u çiyê bini eştê, wucıdê aye rê paynayê. Riyê Ferxunde pêro goyni miyan de mendo. Ferxunde uca de merda. Merdumi bedenê Ferxunde sero benzin rokerdo u inan bedenê aye veşno. Dıma eno hedisey xofıni ra, vist teni çımbıni rê gêriyayê.

Kesê ke Ferxunde linç kerda, 4ê (çeharê) inan cezay idamkerdışi gırewta. 8ê inan zi des u şeş serri (16) ceza gırewta. Polisê ke cayo ke Ferxunde tede linç biya uca vındertê, mehkeme inan rê cezay hepıskerdışi daya.

Referansi

Linç
Êşkence
Qetliami
Şıdet
Cawıtışê heqanê merduman
Zorbaziye
Zulımo dini
Heqê cêniyan
Heqê cêniyan Efğanıstan de